Missatge: El preu mitjà de l'habitatge lliure s'ha situat en 1.832 euros per metre quadrat al tercer trimestre de l'any. Això suposa un descens interanual del 3,4% i, per tant, una moderació de dues dècimes respecte a la caiguda del 3,6% que es va registrar al segon trimestre, segons les últimes dades del Ministeri d'Habitatge. Per tipologies, el preu dels pisos nous ha baixat un 3,4% en taxa interanual, 1.846,7 euros el metre quadrat, el mateix preu que al segon trimestre. En el cas dels habitatges de segona mà, el preu mitjà s'ha situat en els 1.827,7 euros, amb un descens intertrimestral de l'1,5% i del 3,3% respecte al mateix període del 2009. Per la seva banda, el metre quadrat de l'habitatge protegit s'ha situat en 1.148,4 euros al tercer trimestre, un 0,6% més respecte al trimestre passat i un 3,1% més que fa un any.En termes intertrimestrals, el preu dels pisos ha baixat un 0,9%. Amb aquests descensos, el preu de l'habitatge lliure se situa en els nivells més baixos des del 2005. Segons el departament que encapçala Beatriz Corredor, el preu mitjà per metre quadrat va arribar al màxim el primer trimestre del 2008, amb 2.101,4 euros. Des d'aleshores, els preus han baixat un 12,8%.

Resposta: Però aquestes dades deuen ser del conjunt de l'estat, oi? Caldria mirar què està passant a nivell més local.